b"\n_START_ARTICLE_\nCentre Recreatiu (Santa Maria d'Ol\xc3\xb3)\n_START_SECTION_\nDescripci\xc3\xb3\n_START_PARAGRAPH_\nEdifici de planta rectangular i allargassada. \xc3\x89s absolutament sim\xc3\xa8tric i la fa\xc3\xa7ana queda centrada per un gran portal rectangular que queda relligat amb un finestral semicircular al damunt. A banda i banda, dues estretes finestres geminades relligades amb ornamentaci\xc3\xb3, igual que anterior de totxo, es troben coronades per una obertura amb forma d'ull de bou al seu damunt._NEWLINE_L'edifici queda coronat per un piny\xc3\xb3 imitant un front\xc3\xb3 en forma encastellada, rematat amb 4 boles, que tapa el frontis de la teulada._NEWLINE_Destaca la simplicitat estructural de l'edifici i la delicadesa decorativa basada simplement amb l\xc3\xadnies de totxo arrenglerades que enquadren les diferents parts de l'edifici.\n_START_SECTION_\nHist\xc3\xb2ria\n_START_PARAGRAPH_\nHavia estat el centre recreatiu de la f\xc3\xa0brica L\xc3\xb3pez, constru\xc3\xaft pels seus hereus. Aquests volien donar al poble l'estructura de col\xc3\xb2nia, intenci\xc3\xb3 que fracass\xc3\xa0per l'oposici\xc3\xb3 dels propietaris dels diferents serveis que ja tenia el poble. La seva funci\xc3\xb3 era fer de local de lleure i teatre, funci\xc3\xb3 que espor\xc3\xa0dicament encara mant\xc3\xa9 (cinema, exposicions...)._NEWLINE_La fam\xc3\xadlia L\xc3\xb3pez va actuar amb un cert caciquisme i amb el caracter\xc3\xadstic paternalisme de l'\xc3\xa8poca. Pretenien convertir-se en els grans benefactors del poble."